pythainlp/thai-wiki-dataset-v3 huggingface dataset:
มลพิษ

มลพิษ หมายถึง ของเสีย วัตถุอันตราย และมวลสารอื่น ๆ รวมทั้งกาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดผลกระทบต่อคุณภาพสิ่งแวดล้อม หรือภาวะที่เป็นพิษภัยอันตรายต่อสุขภาพอนามัยของประชาชนได้ และหมายความรวมถึง รังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆ ที่เกิดหรือถูกปล่อยออกจากแหล่งกำเนิดมลพิษด้วย
== คำว่า มลพิษ และ มลภาวะ ==
ราชบัณฑิตยสถานได้บัญญัติศัพท์ขึ้นมาสองคำคือ มลภาวะ และ มลพิษ ที่มีความหมายตรงกับคำว่า pollution ในภาษาอังกฤษ โดยคำว่า "มลพิษ" บัญญัติขึ้นในวันที่ 7 พฤษภาคม 2519 จากคณะกรรมการบัญญัติศัพท์ภาษาไทย ขณะที่คำว่า "มลภาวะ" บัญญัติโดยสถาบันวิจัยสภาวะแวดล้อม จุฬาลงกรณ์มหาวิทยาลัย ได้เสนอให้ราชบัณฑิตทบทวนคำว่า "พิษ" ในคำว่ามลพิษ ที่มีความหมายเฉพาะเจาะจงซึ่งควรให้ครอบคลุมมากกว่า แต่ทางราชบัณฑิตได้พิจารณาแล้วว่าความหมายที่หมายถึงการมีพิษและการปนเปื้อนมีความหมายตรงกว่าและถ่ายทอดความหมายได้ดีกว่า จึงกำหนดให้ใช้ มลพิษ ต่อไป และมีการใช้ควบคู่กับคำว่า "มลภาวะ"
== อ้างอิง ==
พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๔๓
มลพิษ
เฉลียว อยู่วิทยา

เฉลียว อยู่วิทยา (17 สิงหาคม พ.ศ. 2466 — 17 มีนาคม พ.ศ. 2555) เป็นนักธุรกิจชาวไทย เจ้าของธุรกิจกระทิงแดง และผู้ร่วมก่อตั้งเรดบูล เครื่องดื่มชูกำลังที่จำหน่ายอยู่ในหลายประเทศทั่วโลก และอดีตสมาชิกวุฒิสภาไทย พ.ศ. 2532
เขาเสียชีวิตในวัย 88 เมื่อปี พ
ศ. 2555 โดยในปีก่อนหน้านั้น นิตยสารฟอร์บส์ ได้จัดอันดับให้เขาเป็นมหาเศรษฐีอันดับที่ 205 ของโลก และอันดับที่ 3 ของประเทศไทย มีสินทรัพย์ประมาณ 5,000 ล้านดอลลาร์ โดยรวมมูลค่าของหุ้นส่วนอุตสาหกรรมยา และหุ้นส่วนโรงพยาบาล
== ประวัติ ==
เฉลียวมีชื่อจีนคือ "โกเหลียว" มีเชื้อสายจีนไหหลำ โดยปู่มาจากเมืองจีน และย่าเป็นชาวไทย เฉลียวเกิดที่ตำบลหัวดง อำเภอเมือง จังหวัดพิจิตรในครอบครัวที่มีฐานะยากจน โดยประกอบอาชีพเลี้ยงเป็ด และค้าขายผลไม้ จากนั้นได้เดินทางเข้ากรุงเทพมหานคร เพื่อช่วยพี่ชายทำงานร้านขายยา โดยเป็นเซลส์ขายยา "ออริโอมัยซิน" ของบริษัทเอฟ.อี.ซิลลิคฯ แล้วลาออกมาเป็นตัวแทนนำเข้ายามาจำหน่ายเอง ต่อมา ตั้งโรงงานผสมยาอยู่หลังโรงแรมรัตนโกสินทร์ ราชดำเนิน และ ตั้งบริษัท ทีซีมัยซิน ในช่วงแรก ผลิตแป้ง "แทตทู", ยาเด็ก "เบบี้ดอล" ก่อนจะมาถึงเครื่องดื่ม "กระทิงแดง" ด้วยการทำตลาดแบบถึงลูกถึงคน ทำให้กระทิงแดงตีตลาดเครื่องดื่มชูกำลัง ขึ้นมาอยู่ในอันดับต้น ๆ ของตลาด
เฉลียวสมรสกับนกเล็ก สดสี และมีบุตร ด้วยกัน 5 คน ได้แก่ เฉลิม อยู่วิทยา, ศักดิ์ชาย อยู่วิทยา, อังคณา อยู่วิทยา และ อีกสองท่าน ต่อมา ได้สมรสใหม่กับภาวนา หลั่งธารา ก่อนจะร่วมกันบุกเบิกเครื่องดื่มชูกำลัง "กระทิงแดง" และมีบุตรด้วยกัน 6 คน ได้แก่ สุทธิรัตน์ อยู่วิทยา, จิราวัฒน์ อยู่วิทยา, ปนัดดา อยู่วิทยา, สุปรียา อยู่วิทยา, สราวุฒิ อยู่วิทยา และนุชรี อยู่วิทยา
ในปี พ.ศ. 2527 เฉลียวขยายธุรกิจกระทิงแดงไปต่างประเทศ โดยลงทุนร่วมกับดีทริช เมเทสซิทซ์ (Dietrich Mateschitz) นักธุรกิจชาวออสเตรีย ก่อตั้งบริษัท Red Bull GmbH. ในประเทศออสเตรีย โดยเฉลียวและเมเทสซิทซ์ถือหุ้นคนละ 49% และเฉลิม อยู่วิทยา บุตรชายของเฉลียว ถือหุ้นอีก 2%  ผลิตและวางจำหน่ายกระทิงแดงในยุโรปภายใต้ชื่อการค้า เรดบูล และส่งไปขายในกว่า 70 ประเทศทั่วโลก เรดบูลมีการเพิ่มมูลค่าผลิตภัณฑ์ด้วยการเข้าสู่วงการกีฬา โดยเป็นผู้สนับสนุนทีมแข่งรถ เรดบูลเรซซิง ที่ได้รับตำแหน่งแชมเปียนโลกรถสูตรหนึ่งประจำปี 2010 และสโมสรกีฬาฟุตบอลเรดบูลรวม 5 แห่ง เป็นผู้สนับสนุนรายการแข่งขันกีฬาประเภทเอ็กซทรีมมากมาย ทรัพย์สินด้านสื่อของบริษัท มีทั้งนิตยสารเรดบูล เลทิน และเรดบูล เวอร์ซัส ทีวี ช่องเอชดีทีวีแบบไม่เก็บค่าชมที่แพร่ภาพอยู่ในยุโรป 
การศึกษา มัธยมศึกษา โรงเรียนพิจิตรวิทยาคม เฉลียว อยู่วิทยา ยังเคยเป็นกรรมการผู้ทรงคุณวุฒิของคณะกรรมการอาหารและยา กระทรวงสาธารณสุข ในปี พ.ศ. 2526 และเป็นที่ปรึกษานายกรัฐมนตรีเมื่อปี พ.ศ. 2531 และเคยเป็นกรรมาธิการสาธารณสุขและสิ่งแวดล้อม รวมถึงเป็นสมาชิกวุฒิสภาในปี พ.ศ. 2532 
เฉลียวเสียชีวิตช่วงเช้าของวันที่ 17 มีนาคม พ.ศ. 2555 ด้วยโรคชรา ณ โรงพยาบาลจุฬาลงกรณ์ โดยมีพิธีฌาปนกิจศพ ในวันที่ 24 มีนาคม 2555 ณ ฌาปนสถานกองทัพเรือ วัดเครือวัลย์วรวิหาร กรุงเทพมหานคร
== เครื่องราชอิสริยาภรณ์ ==
== อ้างอิง ==
นิตยสารฟอร์บ
Chaleo Yoovidhya
==  แหล่งข้อมูลอื่น ==
นักธุรกิจชาวไทย
ชาวไทยเชื้อสายไหหลำ
บุคคลจากอำเภอเมืองพิจิตร
กระทิงแดง
เรดบูล
สมาชิกวุฒิสภาไทยแบบแต่งตั้ง
มหาเศรษฐีชาวไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
นักธุรกิจชาวไทยเชื้อสายจีน
ฟอบส์

ฟอบส์ (Forbes)  เป็นชื่อของนิตยสารเกี่ยวกับธุรกิจและการเงินในสหรัฐอเมริกา ก่อตั้งในปี ค.ศ. 1917 โดยมีสำนักงานใหญ่อยู่ที่เมือง เจอร์ซีซิตี รัฐนิวเจอร์ซีย์ นอกจากนี้ ทางนิตยสารยังตีพิมพ์เกี่ยวกับ ลำดับเศรษฐีของโลก ลำดับของดารา และลำดับบริษัทที่น่าสนใจในสหรัฐอเมริกา เป็นต้น ปัจจุบันมีฉบับภาษาไทยในชื่อ "Forbes Thailand"
== ดูเพิ่ม ==
อันดับมหาเศรษฐีโลก
อันดับมหาเศรษฐินีโลก
รายชื่อประเทศเรียงตามจำนวนมหาเศรษฐี
นิตยสารข่าว
นิตยสารอเมริกัน
รายชื่อวัดประจำรัชกาล

ไม่มีวัดประจำรัชกาล แต่จะเลือกเอาวัดที่พระมหากษัตริย์พระองค์นั้น ทรงมีส่วนเกี่ยวข้อง โดยยึดเอาที่บรรจุพระบรมราชสรีรางคารเป็นสำคัญ
ทุกวัดประจำรัชกาล เป็นพระอารามหลวงชั้นเอก มีทั้งชนิดราชวรมหาวิหาร และราชวรวิหาร
วัดราชบพิธสถิตมหาสีมารามราชวรวิหาร เป็นวัดประจำ 2 รัชกาล คือ รัชกาลที่ 5 และ 7
วัดบวรนิเวศราชวรวิหาร เป็นวัดประจำ 2 รัชกาล คือ รัชกาลที่ 6 และ 9
วัดประจำรัชกาลที่ 9 มิใช่วัดพระราม ๙ กาญจนาภิเษก
วัดประจำรัชกาลที่ 10 มิใช่วัดวชิรธรรมสาธิตวรวิหาร
{|class="wikitable" width="100%"
|-
! width="9%"| ภาพวัด
! width="30%"| ประจำพระองค์
! width="24%"| ชื่อวัด
! width="20%"| ที่ตั้ง
! width="17%"| ความสำคัญ
|-
|100px
|พระบาทสมเด็จพระพุทธยอดฟ้าจุฬาโลกมหาราช
|วัดพระเชตุพนวิมลมังคลาราม
|ตั้งอยู่ริมถนนสนามไชยและถนนมหาราช ติดกับพระบรมมหาราชวัง แขวงพระบรมมหาราชวัง เขตพระนคร กรุงเทพมหานคร
|พระอารามหลวงชั้นเอก ชนิดราชวรมหาวิหาร 1 ใน 6 ของไทย
|-
|100px
|พระบาทสมเด็จพระพุทธเลิศหล้านภาลัย
|วัดอรุณราชวราราม
|ตั้งอยู่ทางทิศตะวันตกของแม่น้ำเจ้าพระยา ถนนอรุณอมรินทร์ แขวงวัดอรุณ เขตบางกอกใหญ่ กรุงเทพมหานคร
|พระอารามหลวงชั้นเอก ชนิดราชวรมหาวิหาร 1 ใน 6 ของไทย
|-
|100px
|พระบาทสมเด็จพระนั่งเกล้าเจ้าอยู่หัว
|วัดราชโอรสาราม
|ถนนเอกชัย แขวงบางค้อ เขตจอมทอง กรุงเทพมหานคร
|พระอารามหลวงชั้นเอก ชนิดราชวรวิหาร
|-
|100px
||พระบาทสมเด็จพระจอมเกล้าเจ้าอยู่หัว
|วัดราชประดิษฐสถิตมหาสีมาราม
|ถนนสราญรมย์ แขวงพระบรมมหาราชวัง เขตพระนคร กรุงเทพมหานคร
|พระอารามหลวงชั้นเอก ชนิดราชวรวิหาร
|-
|100px
|พระบาทสมเด็จพระจุลจอมเกล้าเจ้าอยู่หัว
|วัดราชบพิธสถิตมหาสีมาราม
|ถนนเฟื่องนคร แขวงวัดราชบพิธ เขตพระนคร กรุงเทพมหานคร
|พระอารามหลวงชั้นเอก ชนิดราชวรวิหาร
|- bgcolor="#fffd68"
|100px
||พระบาทสมเด็จพระมงกุฎเกล้าเจ้าอยู่หัว
|วัดบวรนิเวศวิหาร
|248 ถนนพระสุเมรุ แขวงวัดบวรนิเวศ เขตพระนคร กรุงเทพมหานคร
|พระอารามหลวงชั้นเอก ชนิดราชวรวิหาร
|- bgcolor="#fffd68"
|100px
|พระบาทสมเด็จพระปกเกล้าเจ้าอยู่หัว
|วัดราชบพิธสถิตมหาสีมาราม
|ถนนเฟื่องนคร แขวงวัดราชบพิธ เขตพระนคร กรุงเทพมหานคร
|พระอารามหลวงชั้นเอก ชนิดราชวรวิหาร
|- bgcolor="#fffd68"
|100px
||พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
|วัดสุทัศนเทพวราราม
|146 ริมถนนตีทอง 1 ถนนบำรุงเมือง หน้าวัดออกทางถนนอุณากรรณ แขวงเสาชิงช้า เขตพระนคร กรุงเทพมหานคร
|พระอารามหลวงชั้นเอก ชนิดราชวรมหาวิหาร 1 ใน 6 ของไทย
|- bgcolor="#fffd68"
|100px
|พระบาทสมเด็จพระมหาภูมิพลอดุลยเดชมหาราช บรมนาถบพิตร
|วัดบวรนิเวศวิหาร
|248 ถนนพระสุเมรุ แขวงวัดบวรนิเวศ เขตพระนคร กรุงเทพมหานคร
|พระอารามหลวงชั้นเอก ชนิดราชวรวิหาร
|-
|}
== อ้างอิง ==
วัดแจ้ง

วัดแจ้ง อาจหมายถึง
วัดอรุณราชวรารามราชวรมหาวิหาร กรุงเทพมหานคร
วัดแจ้ง (จังหวัดขอนแก่น) (แจ้งอรุณศิลป์) จังหวัดขอนแก่น
วัดแจ้ง (จังหวัดฉะเชิงเทรา) อำเภอบางคล้า จังหวัดฉะเชิงเทรา
วัดแจ้ง (อำเภอเกษตรสมบูรณ์) อำเภอเกษตรสมบูรณ์ จังหวัดชัยภูมิ
วัดแจ้ง (อำเภอจัตุรัส) อำเภอจัตุรัส จังหวัดชัยภูมิ
วัดแจ้ง (อำเภอภูเขียว) อำเภอภูเขียว จังหวัดชัยภูมิ
วัดแจ้ง (อำเภอเมืองชัยภูมิ) อำเภอเมืองชัยภูมิ จังหวัดชัยภูมิ
วัดแจ้ง (จังหวัดตรัง) ตำบลบางรัก อำเภอเมืองตรัง ตรัง
วัดแจ้งวรวิหาร จังหวัดนครศรีธรรมราช อำเภอเมืองนครศรีธรรมราช จังหวัดนครศรีธรรมราช
วัดแจ้ง (อำเภอเมืองนครศรีธรรมราช) อำเภอเมืองนครศรีธรรมราช จังหวัดนครศรีธรรมราช
วัดแจ้ง (อำเภอปากพนัง) อำเภอปากพนัง จังหวัดนครศรีธรรมราช
วัดแจ้ง (จังหวัดบุรีรัมย์) จังหวัดบุรีรัมย์
วัดแจ้ง (จังหวัดปทุมธานี) จังหวัดปทุมธานี
วัดแจ้ง (อำเภอประจันตคาม) ตำบลประจันตคาม อำเภอประจันตคาม จังหวัดปราจีนบุรี
วัดแจ้ง (อำเภอเมืองปราจีนบุรี) ตำบลหน้าเมือง อำเภอเมืองปราจีนบุรี จังหวัดปราจีนบุรี
วัดแจ้ง (อำเภอบางบาล) อำเภอบางบาล จังหวัดพระนครศรีอยุธยา
วัดแจ้ง (อำเภอมหาราช) อำเภอมหาราช จังหวัดพระนครศรีอยุธยา
วัดแจ้ง (จังหวัดพัทลุง) ตำบลชัยบุรี อำเภอเมืองพัทลุง จังหวัดพัทลุง
วัดแจ้ง (อำเภอคำชะอี) อำเภอคำชะอี จังหวัดมุกดาหาร
วัดแจ้ง (อำเภอเมืองมุกดาหาร) อำเภอเมืองมุกดาหาร จังหวัดมุกดาหาร
วัดแจ้ง (จังหวัดร้อยเอ็ด) จังหวัดร้อยเอ็ด
วัดแจ้ง (อำเภอพรรณานิคม) อำเภอพรรณานิคม จังหวัดสกลนคร
วัดแจ้ง (ตำบลคำสะอาด) ตำบลคำสะอาด อำเภอสว่างแดนดิน จังหวัดสกลนคร
วัดแจ้ง (ตำบลแวง) ตำบลแวง อำเภอสว่างแดนดิน จังหวัดสกลนคร
วัดแจ้ง (ตำบลตาลเนิ้ง) ตำบลตาลเนิ้ง อำเภอสว่างแดนดิน จังหวัดสกลนคร
วัดแจ้ง (อำเภอเมืองสงขลา) ตำบลบ่อยาง อำเภอเมืองสงขลา จังหวัดสงขลา
วัดแจ้ง (อำเภอระโนด) ตำบลระวะ อำเภอระโนด จังหวัดสงขลา
วัดแจ้ง (จังหวัดสิงห์บุรี) จังหวัดสิงห์บุรี
วัดแจ้ง (จังหวัดสุราษฎร์ธานี) ตำบลอ่างทอง อำเภอเกาะสมุย จังหวัดสุราษฎร์ธานี
วัดแจ้ง (อำเภอโนนนารายณ์) อำเภอโนนนารายณ์ จังหวัดสุรินทร์
วัดแจ้ง (อำเภอรัตนบุรี) อำเภอรัตนบุรี จังหวัดสุรินทร์
วัดแจ้ง (อำเภอไชโย) (ร้าง) อำเภอไชโย จังหวัดอ่างทอง
วัดแจ้ง (อำเภอป่าโมก) อำเภอป่าโมก จังหวัดอ่างทอง
วัดแจ้ง (อำเภอเมืองอ่างทอง) อำเภอเมืองอ่างทอง จังหวัดอ่างทอง
วัดแจ้ง (จังหวัดอุทัยธานี) ตำบลอุทัยเก่า อำเภอหนองฉาง จังหวัดอุทัยธานี
วัดแจ้ง (จังหวัดอุบลราชธานี) ตำบลในเมือง อำเภอเมืองอุบลราชธานี จังหวัดอุบลราชธานี
วัดราชโอรสารามราชวรวิหาร

วัดราชโอรสารามราชวรวิหาร พระอารามหลวงชั้นเอก ชนิดราชวรวิหาร เป็นวัดเก่าแก่ที่มีมาก่อนการสร้างกรุงเทพมหานคร เดิมชื่อวัดจอมทอง ต่อมาพระเจ้าลูกยาเธอ กรมหมื่นเจษฎาบดินทร์ (ต่อมาคือ พระบาทสมเด็จพระนั่งเกล้าเจ้าอยู่หัว) ทรงสถาปนาวัดจอมทองขึ้นใหม่ทั้งพระอาราม เนื่องจากเมื่อครั้งที่ทรงยกทัพไปสกัดทัพพม่าที่ด่านเจดีย์สามองค์ กาญจนบุรีใน พ.ศ. 2363 เมื่อกระบวนทัพเรือมาถึงวัดจอมทอง ฝั่งธนบุรีทรงหยุดพักและทำพิธีเบิกโขลนทวารตามตำราพิชัยสงคราม พร้อมทรงอธิษฐานขอให้การไปราชการทัพครั้งนี้ได้ชัยชนะ แต่ปรากฏว่าไม่มีทัพพม่ายกเข้ามา เมื่อยกทัพกลับ พระเจ้าลูกยาเธอ กรมหมื่นเจษฎาบดินทร์ได้ทรงบูรณปฏิสังขรณ์วัดจอมทองใหม่และถวายเป็นพระอารามหลวง ได้รับพระราชทานนามใหม่ว่าวัดราชโอรส ซึ่งหมายถึง พระราชโอรสคือ กรมหมื่นเจษฎาบดินทร์ ในปัจจุบันมี พระพรหมวชิรปัญญาจารย์ (ทองดี สุรเตโช) เป็นเจ้าอาวาส
== ลำดับเจ้าอาวาส ==
นับตั้งแต่วัดจอมทองได้รับสถาปนาเป็นวัดราชโอรสารามเป็นต้นมา มีเจ้าอาวาสตามลำดับ ดังนี้
{|class="wikitable" align="center" style="text-align:center"
|- style="background:#cccccc"
| ลำดับที่ || รายนาม || width=20%|เริ่มวาระ || width=20%|สิ้นสุดวาระ
|-
| 1 || พระสุธรรมเทพเถร (ทอง) || พ.ศ. 23?? || พ.ศ. 23??
|-
| 2 || พระธรรมเจดีย์ (จีน) || พ.ศ. 2395 || พ.ศ. 2416
|-
| 3 || พระสังวรวิมล (เหม็ง) || พ.ศ. 2416 || พ.ศ. 24??
|-
| 4 || พระปรากรมมุนี (อยู่) || พ.ศ. 24?? || พ.ศ. 24??
|-
| 5 || พระปรากรมมุนี (ยอด) || พ.ศ. 24?? || พ.ศ. 24??
|-
| 5 || พระสังวรวิมล (เนียม) || พ.ศ. 24?? || พ.ศ. 2454
|-
| 6 || พระธรรมุเทศาจารย์ (มุ่ย ธมฺมปาโล) || พ.ศ. 2454 || พ.ศ. 2486
|-
| 7 || พระเทพญาณมุนี (ผวน ภทฺธโร) || พ.ศ. 2486|| พ.ศ. 2515
|-
| 8 || พระราชโมลี (ณรงค์ ฐิตญาโณ) || พ.ศ. 2516 || พ.ศ. 2524
|-
| 9 || พระพรหมวชิรปัญญาจารย์ (ทองดี สุรเตโช) || พ.ศ. 2525 || ปัจจุบัน
|}
== คลังภาพ ==
ไฟล์:วัดราชโอรสารามราชวรวิหาร เขตจอมทอง กรุงเทพมหานคร (16).JPG|พระพุทธอนันตคุณอดุลญาณบพิตร พระประธานในพระอุโบสถ
ไฟล์:วัดราชโอรสารามราชวรวิหาร เขตจอมทอง กรุงเทพมหานคร (7).JPG|พระพุทธไสยาสน์นารถชนินทร์ ชินสากยบรมสมเด็จ สรรเพชญพุทธบพิตร
ไฟล์:วัดราชโอรสารามราชวรวิหาร เขตจอมทอง กรุงเทพมหานคร (23).JPG|พระพุทธชัยสิทธิธรรมนาท ในศาลาการเปรียญ
ไฟล์:วัดราชโอรสารามราชวรวิหาร เขตจอมทอง กรุงเทพมหานคร (20).JPG|พระสงฆ์สวดปาฏิโมขก์ในพระอุโบสถ เนื่องในโอกาสวัดมาฆบูชา
ไฟล์:วัดราชโอรสารามราชวรวิหาร เขตจอมทอง กรุงเทพมหานคร (5).JPG|เจดีย์ 32 องค์รายรอบพระวิหาร
ไฟล์:Wat Ratcha Orasaram วัดราชโอรสาราม 2019 20.jpg|พระอุโบสถ
== อ้างอิง ==
== ดูเพิ่ม ==
โรงเรียนวัดราชโอรส
== แหล่งข้อมูลอื่น ==
เว็บไซต์โรงเรียนวัดราชโอรส
วัดราชโอรสาราม ราชวรวิหาร (ทำเนียบวัดไทย)
3
ราชโอรสารามราชวรวิหาร
ราชโอรสารามราชวรวิหาร
ราชโอรสารามราชวรวิหาร
โบราณสถานในเขตจอมทอง
สถานที่ที่ตั้งชื่อตามพระนามของพระบาทสมเด็จพระนั่งเกล้าเจ้าอยู่หัว
รางวัลซีไรต์

รางวัลซีไรต์ (S.E.A. Write) มีชื่อเต็มว่า รางวัลวรรณกรรมสร้างสรรค์ยอดเยี่ยมแห่งอาเซียน (Southeast Asian Writers Award) เริ่มก่อตั้งเมื่อปี พ.ศ. 2522 เป็นรางวัลประจำปีที่มอบให้แก่กวีและนักเขียนใน 10 ประเทศรัฐสมาชิกแห่งสมาคมประชาชาติแห่งเอเชียตะวันออกเฉียงใต้ หรืออาเซียนในปัจจุบัน
โดยงานเขียนที่ได้รับรางวัลเป็นผลงานที่ได้รับการยกย่องอย่างกว้างขวาง และมีงานเขียนหลากหลายรูปแบบที่ได้รับรางวัล อย่างเช่น กวีนิพนธ์ เรื่องสั้น นวนิยาย ละครเวที คติชนวิทยา รวมไปถึงงานเขียนด้านสารคดีและงานเขียนทางด้านศาสนา พิธีจะถูกจัดขึ้นในกรุงเทพมหานคร โดยมีพระบรมวงศานุวงศ์ทรงเป็นประธานในพิธี
นับตั้งแต่มีการก่อตั้งรางวัลซีไรต์ขึ้น อาเซียนยังคงประกอบด้วยรัฐสมาชิกเพียง 5 ประเทศ ได้แก่ อินโดนีเซีย มาเลเซีย ฟิลิปปินส์ สิงคโปร์ และไทย ต่อมาในปี พ.ศ. 2527 บรูไนได้เข้าร่วมเป็นสมาชิกของอาเซียน เวียดนามเข้าร่วมในปี พ.ศ. 2538 ลาวและพม่าเข้าร่วมในปี พ.ศ. 2540 และกัมพูชาเข้าร่วมหลังสุดในปี พ.ศ. 2542 มีนักเขียนชาวไทยหลายท่านที่ได้รับรางวัลซีไรต์ 2 ครั้ง โดยนักเขียนคนแรกคือชาติ กอบจิตติ
== รายนามนักประพันธ์ที่ได้รับรางวัลซีไรต์ ==
== ดูเพิ่ม ==
รายนามนักประพันธ์และรายชื่อวรรณกรรมที่เข้ารอบสุดท้ายรางวัลซีไรต์ของประเทศไทย
== แหล่งข้อมูลอื่น ==
South East Asian Writers Awards
รางวัลซีไรต์
ถนนพระรามที่ 1

ถนนพระรามที่ 1 (Thanon Rama I) เป็นถนนในพื้นที่ฝั่งตะวันตกของเขตปทุมวัน กรุงเทพมหานคร เริ่มต้นจากถนนบำรุงเมือง ตัดกับถนนรองเมือง (ทางแยกกลางสะพานกษัตริย์ศึก) เข้าสู่แขวงรองเมือง ข้ามทางรถไฟจากสถานีกรุงเทพ ตัดกับถนนพระรามที่ 6 (แยกพงษ์พระราม) ลอดใต้ทางพิเศษศรีรัช ข้ามคลองสวนหลวง และตัดกับถนนบรรทัดทอง (แยกเจริญผล) เข้าสู่แขวงวังใหม่ ผ่านกรีฑาสถานแห่งชาติ ตัดกับถนนพญาไท (แยกปทุมวัน) เข้าสู่แขวงปทุมวัน ผ่านย่านสยาม ตัดกับถนนอังรีดูนังต์ (แยกเฉลิมเผ่า) ผ่านวัดปทุมวนารามราชวรวิหาร ผ่านเซ็นทรัลเวิลด์ และไปสิ้นสุดที่ถนนราชดำริ บริเวณย่านราชประสงค์ โดยมีถนนที่ตรงต่อเนื่องออกไปคือถนนเพลินจิต
== ประวัติ ==
ถนนพระรามที่ 1 เดิมชื่อ "ถนนปทุมวัน" สร้างในรัชสมัยพระบาทสมเด็จพระจุลจอมเกล้าเจ้าอยู่หัว ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนปทุมวัน ตั้งแต่สะพานยศเส (สะพานกษัตริย์ศึก) ถึงถนนราชดำริ เป็น "ถนนพระรามที่ 1" เพราะถนนสายนี้เกี่ยวข้องกับพระบาทสมเด็จพระพุทธยอดฟ้าจุฬาโลกมหาราชขณะมีบรรดาศักดิ์เป็นสมเด็จเจ้าพระยามหากษัตริย์ศึกในสมัยธนบุรีใช้เป็นเส้นทางเสด็จพระราชดำเนินกลับจากราชการที่เขมรเข้ามาปราบจลาจลในกรุงธนบุรี ปลายรัชสมัยสมเด็จพระเจ้ากรุงธนบุรี โดยผ่านเส้นทางถนนพระรามที่ 1 ผ่านจุดที่เป็นสะพานยศเสซึ่งต่อมาเปลี่ยนชื่อเป็นสะพานกษัตริย์ศึก และได้ทรงพักทำพิธีสระสนานที่วัดสะแก ซึ่งต่อมาทรงพระกรุณาโปรดเกล้าฯ ให้เปลี่ยนนามเป็นวัดสระเกศ
== รายชื่อทางแยก ==
== กายภาพ ==
ความยาว 2,826 เมตร จากสะพานกษัตริย์ศึก-ถนนราชดำริ
เขตถนน 24.5-29 เมตร
ผิวจราจร 15.5-21.5 เมตร แบบแอสฟัลต์
จำนวนช่องจราจร 4 ช่อง (สะพานกษัตริย์ศึก) 5 ช่อง (เชิงสะพานกษัตริย์ศึกถึงแยกปทุมวัน และบริเวณสถานีสยาม) และ 6 ช่อง (แยกปทุมวันถึงแยกราชประสงค์ ยกเว้นบริเวณด้านใต้ของสถานีสยาม)
ทางเท้า ด้านซ้าย กว้าง 3.5-6 เมตร ด้านขวากว้าง 5 เมตร
เกาะกลางถนน เป็นเส้นทางยกระดับของรถไฟฟ้าบีทีเอส ตั้งแต่สถานีสนามกีฬาแห่งชาติของสายสีลม ถึงสี่แยกราชประสงค์ โดยถนนพระรามที่ 1 เป็นที่ตั้งของสถานีสนามกีฬาแห่งชาติ และสถานีสยาม ซึ่งเป็นสถานีร่วมของสายสีลมและสายสุขุมวิท
== สถานที่สำคัญ ==
=== หน่วยงานราขการ ===
กระทรวงพลังงาน
สำนักงานตำรวจแห่งชาติ
=== สถาบันการศึกษา ===
โรงเรียนวัดชัยมงคล
สถาบันเทคโนโลยีปทุมวัน
=== ศาสนสถาน ===
วัดชำนิหัตถการ (วัดสามง่าม)
วัดชัยมงคล (วัดช่างแสง)
วัดปทุมวนาราม
=== ศูนย์การค้า/ห้างสรรพสินค้า ===
โลตัส สาขาพระราม 1
สเตเดียมวัน
ศูนย์การค้าเอ็มบีเค เซ็นเตอร์
ศูนย์การค้าสยาม ดิสคัฟเวอรี่
ศูนย์การค้าเซ็นทรัล สยามสแควร์
ศูนย์การค้าสยาม เซ็นเตอร์
เซ็นเตอร์พอยท์ สยามสแควร์
ศูนย์การค้าสยามสแควร์
ศูนย์การค้าสยามสแควร์วัน
ศูนย์การค้าสยาม พารากอน
ศูนย์การค้าเซ็นทรัลเวิลด์
หมายเหตุ : เรียงตามทิศทางจากแยกกษัตริย์ศึก
=== อาคารสำนักงาน ===
อาคารศรีจุลทรัพย์
เซ็นทรัลเวิลด์ ออฟฟิสเศส
=== พิพิธภัณฑ์/หอศิลป ===
พิพิธภัณฑ์บ้านจิม ทอมป์สัน
หอศิลปวัฒนธรรมแห่งกรุงเทพมหานคร
=== สนามกีฬา ===
กรีฑาสถานแห่งชาติ (สนามศุภชลาศัย)
=== โรงพยาบาล ===
โรงพยาบาลตำรวจ
== อ้างอิง ==
==แหล่งข้อมูลอื่น==
ถนนในกรุงเทพมหานคร
ถนนในเขตปทุมวัน
สถานที่ที่ตั้งชื่อตามพระนามของพระบาทสมเด็จพระพุทธยอดฟ้าจุฬาโลกมหาราช
ถนน

ถนน เป็นทางสัญจรทางบกระหว่างสถานที่สองแห่ง ที่ได้รับการปูพื้นผิว หรือได้รับการปรับปรุงเพื่อให้การเดินทางทางเท้าหรือยานพาหนะต่าง ๆ รวมถึงม้า เกวียน จักรยาน และยานยนต์ ถนนประกอบด้วยหนึ่งหรือสองช่องทาง ได้แก่ ทิศเดียวกัน กับทิศสวนทางกัน โดยแต่ละฝั่งมีช่องจราจรตั้งแต่หนึ่งช่องขึ้นไป และบางครั้งอาจมีทางเท้า ถนนที่สร้างขึ้นเพื่อส่วนรวมอาจเรียกว่าถนนสาธาณะ หรือทางหลวง
== ผิวถนน ==
ผิวถนนสำหรับถนนรุ่นใหม่โดยทั่วไป จะนิยมสร้างด้วยคอนกรีตหรือยางมะตอยคุณภาพดี ขึ้นอยู่กับลักษณะการใช้งาน โดยถนนคอนกรีตค่าใช้จ่ายจะสูงกว่าในการก่อสร้าง แต่ค่าดูแลรักษาจะถูกกว่าถนนยางมะตอย ลักษณะของผิวถนนจะมีการลาดเอียงออกทั้งสองด้านเพื่อให้น้ำที่ผิวถนนสามารถไหลออกได้ง่ายเวลาเกิดฝนตก
== การสร้างถนน ==
การสร้างถนนจะประกอบด้วยขั้นตอนหลักสองส่วน คือ ส่วนการออกแบบ และส่วนการก่อสร้าง การออกแบบถนนจะมีการคำนวณในหลายด้านรวมถึงการหาแนวเขตที่ดิน การออกแบบรูปร่างของถนนทั้งในแนวระดับ และแนวดิ่ง การคำนวณมุมมองที่ปลอดภัยและวิสัยทัศน์ของผู้ขับขี่ โดยคำนึงถึงความปลอดภัยเป็นหลัก โดยจะต้องไม่มีมุมอับ หรือสิ่งกีดขวางมาบังการมองเห็น และการคำนวณทิศทางการระบายน้ำของในพื้นที่นั้น เพื่อไม่ให้เกิดน้ำท่วมเนื่องจากถนนที่สร้างใหม่มาขวางทางน้ำเดิม สำหรับส่วนการก่อสร้างถนนจะเริ่มต้นจากการขุดดินหรือถมดินเพื่อให้ได้ระดับใกล้เคียงกับที่ออกแบบ โดยบริเวณที่เป็นอุโมงค์และสะพานจะมีโครงสร้างพิเศษสำหรับรองรับสิ่งก่อสร้างนั้น
ชั้นของถนนจะแบ่งเป็น 2 ส่วนหลักคือ "เบส" และ "ผิวถนน" โดยในชั้นเบส อาจจะแบ่งย่อยออกเป็น ซับเบส และ ซับเกรด ขึ้นอยู่กับลักษณะของถนนที่ออกแบบ โดยดินในชั้นจะต้องการตรวจสอบว่าสามารถรับน้ำหนักที่ต้องการได้เพียงพอ ดินในชั้นนี้จะมีหน้าที่ในการรับแรงที่ถ่ายลงมาจากพื้นถนนอีกทีหนึ่ง และขณะเดียวกันจะช่วยในการระบายน้ำจากผิวถนนลงสู่ผิวชั้นล่างต่อไป หลังจากการลงดินชั้นล่างเสร็จจะเริ่มทำการผิวถนน โดยสำหรับถนนคอนกรีตจะมีวิธีการสร้าง 2 วิธี คือวิธีการสมัยใหม่ ใช้การเทคอนกรีตในลักษณะสลิปฟอร์มเพฟเวอร์ ซึ่งเป็นเทคอนกรีตแบบไม่ต้องใช้แบบ โดยเครื่องเทคอนกรีตจะมีเหล็กใช้แทนแบบอยู่ใต้รถเทและจะเคลื่อนตัวไปขณะที่เทคอนกรีต และวิธีการแบบเก่าคือ การวางไม้แบบไว้สองข้างทางก่อนการเทคอนกรีต และเมื่อได้วางไม้แบบพร้อมแล้ว จะมีรถคอนกรีตมาเทคอนกรีตลงในระหว่างไม้แบบที่วางไว้ สำหรับถนนยางมะตอยจะก่อสร้างในลักษณะเดียวกัน โดยจะเทยางมะตอยภายหลังที่ได้เกลี่ยระดับให้ถนนชั้นเบสแล้ว
ภายหลังจากสร้างถนนเสร็จ จะมีการสร้างไหล่ทาง ป้ายถนน หรือตีเส้นแบ่งเลนถนนขึ้นอยู่กับการออกแบบ
== การขับรถซ้ายและขวา ==

ถนนในหลายประเทศทั่วโลกจะออกแบบในลักษณะที่แตกต่างกัน เนื่องจากลักษณะการขับรถที่มีการขับพวงมาลัยขวา เหมือนในประเทศไทย และขับรถพวงมาลัยซ้าย ในหลายประเทศ โดย 26% ของระยะทางถนนทั่วโลก ในประเทศมีการขับพวงมาลัยขวาซึ่งรวมถึงประเทศไทย ญี่ปุ่น และอังกฤษ และ 74% ของประเทศทั่วโลกมีการขับพวงมาลัยซ้าย ได้แก่ สหรัฐอเมริกาและประเทศในทวีปยุโรป
== ดูเพิ่ม ==
ทางหลวง
== อ้างอิง ==
ถนนจักรเพชร

ถนนจักรเพชร [จัก-เพ็ด] (Thanon Chak Phet) เป็นถนนในท้องที่แขวงวังบูรพาภิรมย์ เขตพระนคร กรุงเทพมหานคร เริ่มจากถนนเยาวราชตรงข้ามกับถนนมหาไชย ตามแนวขนานคลองรอบกรุง (คลองโอ่งอ่าง) แยกเลี้ยวตรงไปปากคลองตลาด ช่วงหัวเลี้ยวเป็นเชิงสะพานพระปกเกล้า ตัดผ่านถนนตรีเพชร ผ่านปลายถนนบ้านหม้อถึงเชิงสะพานเจริญรัช 31 มีความยาวทั้งสิ้น 1,120 เมตร
ถนนจักรเพชรสร้างในรัชสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2441 โปรดเกล้าฯ ให้กรมโยธาธิการก่อสร้างถนนมีทางเดินสองข้างจากป้อมจักรเพชร หน้าวัดราชบุรณราชวรวิหาร (วัดเลียบ) ไปถึงปากคลองตลาด ต่อมาโปรดเกล้าฯ ให้สร้างถนนต่ออีกช่วงหนึ่ง จากถนนเยาวราชมาตามแนวถนนกับกำแพงพระนครจนถึงป้อมจักรเพชร แล้วพระราชทานชื่อว่า "ถนนจักรเพชร" ตามชื่อป้อมจักรเพชรที่ถนนสายนี้ตัดผ่าน
ทั้งนี้บริเวณรอบ ๆ ถนนจักรเพชรยังมีสิ่งก่อสร้างที่มีความสำคัญทางประวัติศาสตร์และมีความเก่าแก่สวยงามหลายแห่ง เช่น พระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช ณ เชิงสะพานปฐมบรมราชานุสรณ์ หรือสะพานพุทธ, อาคารพาณิชย์ตามแนวปากคลองตลาด และเป็นที่ตั้งของโบสถ์ซิกข์ประจำกรุงเทพมหานคร สมาคมศรีคุรุสิงห์สภา เป็นต้น
==อ้างอิง==
==แหล่งข้อมูลอื่น==
จักรพเชร
จักรพเชร
ถนนตรีเพชร

ถนนตรีเพชร (Thanon Tri Phet) เป็นถนนในท้องที่แขวงวังบูรพาภิรมย์ เขตพระนคร กรุงเทพมหานคร เริ่มต้นจากถนนเจริญกรุง (ทางแยกเฉลิมกรุง ตรงข้ามถนนตีทอง) ไปทางทิศใต้ ตัดกับถนนพาหุรัดที่ทางแยกพาหุรัด แล้วตรงไปถึงเชิงสะพานพระพุทธยอดฟ้า ซึ่งถนนจักรเพชรตัดผ่าน เป็นถนนขนาด 5 ช่องจราจร ทิศทางเดียว (ช่วงทางแยกเฉลิมกรุงถึงทางแยกพาหุรัด มีทิศทางมุ่งหน้าทางแยกเฉลิมกรุง) และ 6 ช่องจราจร 2 ทิศทาง (ช่วงทางแยกพาหุรัดถึงเชิงสะพานพระพุทธยอดฟ้า)
ถนนตรีเพชรเป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อเป็นอนุสรณ์แก่สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระราชโอรสซึ่งประสูติจากสมเด็จพระศรีพัชรินทราบรมราชินีนาถ และสิ้นพระชนม์เมื่อ พ.ศ. 2430 ขณะพระชันษา 7 ปี และพระราชทานชื่อถนนว่า "ถนนตรีเพชร"
เดิมนั้นถนนตรีเพชรเริ่มต้นตั้งแต่ถนนเจริญกรุงจดถนนพาหุรัด ต่อมาใน พ.ศ. 2441 โปรดเกล้าฯ ให้ตัดถนนตรีเพชรต่อจากถนนพาหุรัดถึงถนนจักรเพชร และใน พ.ศ. 2475 รัชสมัยพระบาทสมเด็จพระปกเกล้าเจ้าอยู่หัว มีงานฉลองพระนคร 150 ปี พระบาทสมเด็จพระปกเกล้าเจ้าอยู่หัวโปรดเกล้าฯ ให้สร้างสะพานพระพุทธยอดฟ้าขึ้นในแนวตรงจากถนนตรีเพชร จึงให้ขยายถนนตรีเพชรตั้งแต่ช่วงจดถนนพาหุรัดถึงช่วงจดถนนจักรเพชร ปัจจุบันถนนตรีเพชรมีระยะทางรวม 650 เมตร โดยผ่านสถานที่สำคัญหลายแห่ง เช่น วัดราชบุรณราชวรวิหาร, ห้างไนติงเกล, ดิโอลด์สยามพลาซ่า และโรงเรียนสวนกุหลาบวิทยาลัย เป็นต้น
ตั้งแต่วันที่ 22 เมษายน พ.ศ. 2560 ถนนตรีเพชรห้ามจอดรถทุกชนิดโดยเด็ดขาด ตั้งแต่ทางแยกพาหุรัดถึงทางแยกเฉลิมกรุงฝั่งทิศตะวันตก ตั้งแต่เวลา 06.00–19.00 น. และเวลา 18.00–06.00 น. ของวันรุ่งขึ้น ทั้งนี้เป็นไปตามราชกิจจานุเบกษา เช่นเดียวกับถนนอีกหลายสายในพื้นที่กรุงเทพมหานคร เช่น ถนนพัฒนาการ ซอยทองหล่อ
==อ้างอิง==
==แหล่งข้อมูลอื่น==
ตรีเพชร
ตรีเพชร
สถานที่ที่ตั้งชื่อตามพระนามของพระบรมวงศานุวงศ์ไทย
ปฏิทรรศน์ของรัสเซิลล์

ปฏิทรรศน์ของรัสเซิลล์ (Russell's paradox) คือ ปฏิทรรศน์ที่ถูกค้นพบโดยเบอร์แทรนด์ รัสเซิลล์ ใน ค.ศ. 1901 ซึ่งแสดงให้เห็นว่าทฤษฎีเซตสามัญของคันทอร์และเฟรเกอ มีความขัดแย้ง
พิจารณาเซต M ซึ่งเป็น "เซตของเซตทุกเซตที่ไม่บรรจุตัวเองเป็นสมาชิก". หรือกล่าวว่า: A เป็นสมาชิกของ M ก็ต่อเมื่อ A ไม่เป็นสมาชิกของ A.
M=\{A\mid A\not\in A\}
ในระบบของคันทอร์, M เป็นเซตแจ่มชัด. M จะบรรจุตัวเองหรือไม่? ถ้าใช่ มันจะไม่เป็นสมาชิกของ M ตามนิยามที่กำหนดไว้ และถ้าเราสมมติว่า M ไม่บรรจุตัวเองแล้ว มันก็จะกลายเป็นสมาชิกของ M ซึ่งจะทำให้ขัดแย้งกับนิยามของ M อีกครั้ง
ปฏิทรรศน์
ทฤษฎีเซต
วิทยาศาสตร์ในคริสต์ทศวรรษ 1900
ถนนมหาไชย

ถนนมหาไชย (Thanon Maha Chai) เป็นถนนสายหนึ่งในเขตพระนคร กรุงเทพมหานคร เริ่มต้นจากถนนราชดำเนินกลางที่สี่แยกป้อมมหากาฬ ในท้องที่แขวงวัดบวรนิเวศ ไปทางทิศใต้ ข้ามคลองหลอดวัดราชนัดดาเข้าสู่ท้องที่แขวงสำราญราษฎร์ ผ่านวัดเทพธิดาราม ตัดกับถนนบำรุงเมือง (สี่แยกสำราญราษฎร์) และถนนหลวง (สามแยกเรือนจำ) ข้ามคลองหลอดวัดราชบพิธเข้าสู่ท้องที่แขวงวังบูรพาภิรมย์ ตัดกับถนนเจริญกรุง (สี่แยกสามยอด) จนกระทั่งไปบรรจบกับถนนพีระพงษ์ ถนนเยาวราช และถนนจักรเพชร (สี่แยกวังบูรพา)
ถนนมหาไชยเป็นถนนที่ได้นามมาจากชื่อป้อมปราการที่พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้สร้างขึ้นเมื่อทรงสถาปนากรุงเทพมหานครเป็นราชธานี นับเป็น 1 ใน 14 ป้อมปราการที่โปรดเกล้าฯ ให้สร้างขึ้น ต่อมาเมื่อบ้านเมืองเจริญขึ้นความจำเป็นในการมีป้อมปราการไว้ป้องกันพระนครก็หมดไป ป้อมมหาไชยจึงถูกรื้อถอน และปัจจุบันชื่อป้อมมหาไชยได้กลายมาเป็นชื่อถนนมหาไชย เนื่องจากเป็นถนนที่ตัดผ่านบริเวณที่เป็นป้อมมหาไชย
==อ้างอิง==
==แหล่งข้อมูลอื่น==
ถนนในเขตพระนคร
ถนนในกรุงเทพมหานคร
วาณิช จรุงกิจอนันต์

วาณิช จรุงกิจอนันต์ (9 สิงหาคม พ.ศ. 2491 - 16 พฤษภาคม พ.ศ. 2553) เป็นนักเขียนและกวีชาวไทย ได้รับรางวัลซีไรต์ ในปี พ.ศ. 2527 จากเรื่องซอยเดียวกัน
== ประวัติ ==
วาณิชเกิดเมื่อวันที่ 9 สิงหาคม พ.ศ. 2491 เป็นคนจังหวัดสุพรรณบุรี จบการศึกษาจาก คณะจิตรกรรมประติมากรรมและภาพพิมพ์ มหาวิทยาลัยศิลปากร มีผลงานมากมาย เริ่มมีชื่อเสียงจากการเขียนบทความ ชื่อ "จดหมายถึงเพื่อน"  ตีพิมพ์เป็นประจำในนิตยสารลลนาระหว่างเดินทางไปศึกษาต่อที่สหรัฐอเมริกา ผลงานที่มีชื่อเสียงอีกเรื่อง คือ นวนิยายเรื่อง แม่เบี้ย ตีพิมพ์ในนิตยสารลลนา เมื่อนำมารวมเล่มก็ได้รับความนิยม และถูกนำมาสร้างเป็นภาพยนตร์หลายครั้ง นอกจากนี้ยังเขียนคอลัมน์ให้กับนิตยสารในเครือมติชน และเป็นกรรมการบริษัท จีเอ็มเอ็ม แกรมมี่ จำกัด (มหาชน)
วาณิชเสียชีวิตเมื่อวันที่ 16 พฤษภาคม พ.ศ. 2553 ด้วยโรคลูคีเมียเฉียบพลัน 
=== รายชื่อ นวนิยาย ===
แม่เบี้ย (สร้างเป็นละครโทรทัศน์ 2564 ช่อง7)
เคหาสน์ดาว (สร้างเป็นละครโทรทัศน์ 2 ครั้ง 2535 ช่อง5 และ 2558 ช่องวัน)
ตุ๊กตา (สร้างเป็นละครโทรทัศน์ 2564 ช่อง7)
ไอ้พวกสุพรรณ
ณ ที่นั้นมีดาวเหนือ
สวัสดีครับคุณผู้หญิง
จดหมายถึงเพื่อน
ศาสตร์แห่งเรื่องสั้นและนิยาย
รักคิดถึงกันไหม?
ยามเมื่อลมพัดหวน
วาณิช 60
วาณิช 60.5
=== เรื่องสั้น ===
ซอยเดียวกัน (ได้รับรางวัลซีไรท์ในปี พ.ศ. 2527)
มเหศวร
== อ้างอิง ==
จีเอ็มเอ็ม แกรมมี่
นักเขียนชาวไทย
นักประพันธ์รางวัลซีไรต์ชาวไทย
บุคคลจากจังหวัดสุพรรณบุรี‎‎
นักเขียนบทภาพยนตร์ชาวไทย
บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
เสียชีวิตจากมะเร็งเม็ดเลือดขาว